open-index/open-wikipedia-markdown huggingface dataset:
Žiar (okres Revúca)

**Žiar** je obec na Slovensku v okrese okrese Revúca.
 
## Polohopis
Obec leží v juhovýchodnej časti Slovenského rudohoria na nive v doline Turca. 
 
## Dejiny
Prvá písomná zmienka o obci (*Sowr*) je z roku 1324. Vyvíjala sa ako zemepánska obec. Obyvateľstvo sa zaoberalo hlavne poľnohospodárstvom a vinohradníctvom. V rokoch II. svetovej vojny bola obec pripojená k Maďarsku.

## Kultúra a zaujímavosti
### Pamiatky
* Reformovaný kostol, jednoduchá halová stavba s pravouhlým záverom a predstavanou vežou, z roku 1872. Fasáda kostola je členená lizénovými rámami a segmentovo ukončenými oknami, veža s drevenou arkádou je ukončená stanovou strechou.

Súbor:Žiar - Reformovaný kostol -3.jpg|Reformovaný kostol
Súbor:Žiar - Reformovaný kostol -2.jpg


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Revúca
Višňové (okres Revúca)

**Višňové** je obec na Slovensku v okrese Revúca.

## Polohopis
Malá obec sa nachádza v mieste styku južných výbežkov Revúckej vrchoviny s Juhoslovenskou kotlinou. Leží v južnej časti okresu, na ľavom brehu Turca a je vzdialené asi 30 km južne od Revúcej a asi 15 km severozápadne od Tornale.
 
## Dejiny
Prvá písomná zmienka o obci (pod názvom *Wysnow*) je z roku 1296. Obyvateľstvo sa zaoberalo chovom dobytka a povozníctvom. V rokoch II. svetovej vojny bola obec pripojená k Maďarsku. V 20. storočí sa poľnohospodársky ráz obce nezmenil. V chotári obce sa v minulosti nachádzali dve osady *Stráža* (od konca 10. stor. - 16., 17. stor.) a pastierska osada *Suranč* (1473 - 1510).
 
## Kultúra a zaujímavosti
### Pamiatky
* Reformovaný kostol, jednoloďová klasicistická stavba so segmentovým záverom a predstavanou vežou, z roku 1834. Interiér je zaklenutý pruskou klenbou, nachádza sa tu drevená protestantská empora s maľovanými kazetami s rastlinnými motívmi. Kazateľnica je dekorovaná rustikálnymi rastlinnými motívmi. Fasády kostola sú hladké, členené segmentovo ukončenými oknami. Veža s drevenou arkádou je ukončená barokovou helmicou.

Súbor:Višňové - Reformovaný kostol -2.jpg|Reformovaný kostol


## Referencie

## Iné projekty

## Externé odkazy
* 


Kategória:Obce okresu Revúca
Turčok

**Turčok** je obec na Slovensku v okrese Revúca.
 
## Polohopis
Obec leží v juhovýchodnej časti Slovenského rudohoria. 
 
## Dejiny
Sídlo vzniklo asi v polovici 14. storočia na území panstva hradu Rákoš vyňatím z kamenianskeho chotára. Prvá písomná zmienka o obci (*Chirkeuagasa*) je z roku 1427. Obyvateľstvo sa zaoberalo chovom oviec, drevorubačstvom, uhliarstvom a baníctvom. Na konci 19. storočia sa obec začala zmáhať v súvislosti s otvorením banského podniku Rimamuránskej spoločnosti v Sirku sa aj po vzniku miestneho banského sídliska na Kríži. V 20. storočí jej obyvatelia pracovali najmä ako baníci v okolitých banských závodoch.

## Kultúra a zaujímavosti
### Pamiatky
* Evanjelický kostol, jednoloďová tolerančná stavba so segmentovým ukončením presbytéria, bez veže, z roku 1786. V interiéri sa nachádza murovaný oltár z 19. storočia. Stavba má hladké fasády s nárožným zaoblením. Okná sú segmentovo ukončené s tenkými šambránami, nad vstupom je polkruhovo ukončené okno. Vstup je riešený ako predstavaná murovaná predsieň so sedlovou strechou s trojuholníkovým štítom s tympanónom.

* Dedinská zvonica, murovaná stavba na štvorcovom pôdoryse s drevenou arkádovou nadstavbou a barokovou helmicou z roku 1801. Nachádza sa vo vyvýšenej polohe nad obcou, v blízkosti kostola. Fasáda zvonice je členená lizénami s kvádrovaním.

## Obyvateľstvo
### Náboženské zloženie
thumb|left|Náboženské zloženie obce Turčok

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Revúca
Polina

**Polina** je obec na Slovensku v okrese Revúca.
 
## Polohopis
Obec leží v doline Západného Turca v Slovenskom krase. 

## Časti obce
Helenka - Ilonhalma

## Dejiny
Prvá písomná zmienka o obci (pod názvom *Polanfoula*) je z roku 1325. Bola vyčlenená z obce Skerešovo. Pôvodne žilo v Poline slovanské obyvateľstvo, čo potvrdzuje jej názov odvodený od slova pole, resp. čistiny vo vyklčovanom lese. Obyvateľstvo sa zaoberalo poľnohospodárstvom, chovom dobytka, pálením uhlia a povozníctvom.

## Kultúra a zaujímavosti
### Pamiatky
* Reformovaný kostol, jednoloďová stavba so segmentovým uzáverom a predstavanou vežou, z roku 1883. Interiér je plochostropý, nachádza sa tu drevená protestantská empora. Kostol má hladké fasády s polkruhovo ukončenými oknami. Veža je členená kordónovou rímsou a ukončená ihlancovou helmicou. Na veži je reliéfne vročenie z doby vzniku stavby.

* Klasicistická kúria zo začiatku 19. storočia.

Súbor:Polina - Reformovaný kostol -1.jpg|Reformovaný kostol
Súbor:Polina - Reformovaný kostol -7.jpg
Súbor:Polina - Reformovaný kostol -5.jpg
Súbor:Polina - Reformovaný kostol -3.jpg|Portál kostola
Súbor:Polina - Reformovaný kostol -4.jpg|Vročenie na veži


## Referencie

 
## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Revúca
Gemerský Sad

**Gemerský Sad** je obec na Slovensku v okrese Revúca.
 
## Polohopis
Obec leží v juhovýchodnej časti Slovenského rudohoria. 
 
## Dejiny
Gemerský Sad vznikol v roku 1964 zlúčením obce Mikolčany a obce Nováčany. Prvá písomná zmienka o Mikolčanoch (ako o osade *Mychouka*) je z roku 1337, ale vznikla už pravdepodobne v 13. storočí. V rokoch 1984 až 1987 sa v nováčanskom chotári neďaleko samoty Šomkút (Drienková studňa) viedol archeologický výskum, počas ktorého bola objavená pec na pálenie železnej rudy z 11. storočia, dobová keramika a nástroje. Osada Šomkút je písomne doložená v roku 1243. Obyvatelia sa zaoberali poľnohospodárstvom, 18. a 19. storočí hrnčiarstvom.
  
## Kultúra a zaujímavosti
### Pamiatky
* Reformovaný kostol v časti Nováčany, jednoduchá jednoloďová stavba s pravouhlým ukončením presbytéria a predstavanou vežou, z roku 1787. Interiér je plochostropý. Nachádza sa tu drevená empora a rokoková kazateľnica. Fasády kostola sú hladké s elipsovo ukončenými oknami. Veža je členená kordónovými rímsami a lizénovými rámami a ukončená ihlancovou helmicou.

Súbor:Gemerský Sad1.jpg|Reformovaný kostol
Súbor:Gemerský Sad2.jpg


## Referencie

## Iné projekty

## Externé odkazy
* 


Kategória:Obce okresu Revúca
Mokrá Lúka

**Mokrá Lúka** je obec na Slovensku v okrese Revúca.

## Dejiny
Obec sa spomína v roku 1427 ako vlastníctvo jelšavského panstva. Obyvatelia sa zaoberali pálením uhlia, hutníctvom, kováčstvom a garbiarstvom, od 18. storočia výrobou železa, neskôr tiež poľnohospodárstvom.

## Kultúra a zaujímavosti
### Pamiatky
* Rímskokatolícky kostol Navštívenia Panny Márie, jednoloďová baroková stavba s polygonálnym ukončením presbytéria a predstavanou vežou, z 30. rokov 18. storočia. Baroková veža pochádza z roku 1735. Stavba bola upravovaná v roku 1902. V interiéri sa nachádza hodnotné barokové zariadenie, maľovaný kazetový strop, oltár a kazateľnica. Organ je barokový z roku 1698 od neznámeho autora. Pochádza pôvodne z farského kostola v Revúcej. Fasáda kostola je členená lizénami, veža je ukončená barokovou helmicou s laternou. Vstup je riešený ako murovaná predsieň s valbovou strechou.

* Evanjelický kostol, jednoloďová klasicistická stavba s polkruhovým ukončením presbytéria, bez veže, z roku 1785. Interiér je zaklenutý pruskou klenbou. Nachádza sa tu rokokový oltár ambitového typu so súsoším Svätej Trojice v oltárnom nadstavci a kazateľnica, dielo jelšavského majstra J. Reisigera z konca 18. storočia. Kazateľnica so sochami evanjelistov je tiež rokoková od rovnakého majstra z roku 1795. Kostol má hladké fasády s nárožným zaoblením, segmentovo ukončené okná majú profilované šambrány s klenákmi. Vstup je riešený ako murovaná predsieň so sedlovou strechou.

Súbor:Mokrá Lúka 3KS1.jpg|Kostol Navštívenia Panny Márie
Súbor:Mokrá Lúka.jpg|Evanjelický kostol


## Osobnosti obce
### Rodáci
* Andrej Vrábel (* 1910 – † 1991), pedagóg a matematik
* Július Strinka (* 1928 – † 1997), filozof

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Revúca
Muránska Lehota

**Muránska Lehota** je obec na Slovensku v okrese Revúca.
 
## Polohopis
Obec leží v južnej časti Slovenského rudohoria. 
 
## Dejiny
Prvá písomná zmienka osady na tomto území (na území jelšavského panstva) spomínanej ako *Kisilswa – Malá Ješava* je z roku 1427. Táto osada zanikla koncom 15. storočia. Písomná zmienka o obci Muránska Lehota (pod názvom *Lehota*) je z roku 1453. Od 16. storočia patrila muránskemu hradnému panstvu. Obyvateľstvo sa zaoberalo hlavne chovom oviec. V 19. storočí sa živili aj ako uhliari, šindliari a pracovali i v hámroch. Od začiatku 20. storočia pracovali v lesoch a prameňom obživy jej obyvateľov bolo i kováčstvo, tkáčstvo a košikárstvo.

## Kultúra a zaujímavosti
### Pamiatky
* Rímskokatolícky Kostol narodenia Panny Márie, jednoloďová klasicistická stavba so segmentovým ukončením presbytéria a predstavanou vežou, z rokov 1820 – 1826. Interiér je plochostropý, presbytérium je zaklenuté konchou a jedným poľom pruskej klenby. Nachádza sa tu neskorobaroková socha Madony s dieťaťom z 18. storočia, ostatné zariadenie je z 20. storočia. Fasády kostola sú členené segmentovo ukončenými oknami so šambránami. Veža je členená kordónovými rímsami a lizénovými rámami a ukončená barokovou helmicou. 

* Ľudový dom č. 62, jednopodlažná dvojpriestorová stavba z kameňa z roku 1906. 

* Pamätná tabuľa prvej svetovej vojny z roku 1928. 

Súbor:Muránska Lehota, Slovakia Oct 30, 2022 11-38-58 AM.jpeg|Kostol narodenia Panny Márie
Súbor:Muránska Lehota, Slovakia Oct 30, 2022 11-42-27 AM.jpeg|Pamätná tabuľa prvej svetovej vojny


### Turistika
Obcou prechádza červená turistická trasa 0914.

## Referencie

## Iné projekty

## Externé odkazy
* 


Kategória:Obce okresu Revúca
Muránska Zdychava

**Muránska Zdychava** je obec na Slovensku v okrese Revúca.
 
## Polohopis
Obec leží pod hlavným hrebeňom Stolických vrchov, v doline potoka Zdychava. 
 
## Dejiny
Obec vznikla na mieste, kde pôvodne stála stredoveká osada v písomnej zmienke z roku 1427 označená názvom *Lehowtha*. V roku 1435 bola známa pod názvom *Sarlo* a v roku 1454 *Oláhfalu* (*Olachfaw*). Počnúc 16. storočím sa v listinách označuje pod názvom  *Zdykava* (1551), *Ztichowa*, *Ztichawa* (1573), *Zdychawa* (1596). Názov *Muránska Zdychava* sa v písomných zdrojoch po prvý raz uvádza v roku 1611. Vznik obce súvisel s kolonizáciou na valašskom práve. Obyvateľstvo sa živilo prácou v lesoch, pastierstvom, chovom dobytka, uhliarstvom, povozníctvom a hlavne poľnohospodárstvom. Typickým znakom obce je kopaničiarske osídlenie.

## Kultúra a zaujímavosti
### Pamiatky
* Súbor ľudových zrubových domov so stodolami, jednopodlažné dvoj a trojpriestorové stavby na pôdoryse obdĺžnika z prelomu 19. a 20. storočia. Domy majú sedlové strechy s vysokou podlomenicou, niektoré s kuklou. Z toho sú pamiatkovo chránené domy č. 51, 52, 53 a 54 a viaceré stodoly. 

Súbor:Muránska Zdychava3.jpg|Ľudová architektúra v obci
Súbor:Muránska Zdychava2.jpg
Súbor:Muránska Zdychava1.jpg


### Prírodné zaujímavosti
* Na území obce sa nachádza prírodná rezervácia Zdychavské skalky na ploche 2,54 ha so skalným reliéfom a výskytom vzácnej rastliny, *rozchodníka ročného*.

## Referencie

## Pozri aj
* Zoznam kultúrnych pamiatok v obci Muránska Zdychava

## Iné projekty

## Externé odkazy
* 


Kategória:Obce okresu Revúca
Muránska Dlhá Lúka

**Muránska Dlhá Lúka** je obec na Slovensku v okrese Revúca.
 
## Polohopis
Obec leží v juhovýchodnej časti Slovenského rudohoria. 
 
## Dejiny
Obec vznikla začiatkom 14. storočia zrejme už na osídlenom území. Prvá písomná zmienka o nej (pod názvom *Hoszszu Reth*) je z roku 1357. Názov obce je odvodený od rozsiahlych pastvín a podriadenosti hradu Muráň, pod ktorý patrila od 16. storočia. Obyvateľstvo sa zaoberalo hlavne pastierstvom, uhliarstvom, drevorubačstvom, poľnohospodárstvom a pracovali i na pílach a v hámroch.

## Kultúra a zaujímavosti
### Pamiatky
* Rímskokatolícky kostol sv. Michala, jednoloďová gotická stavba s polygonálnym ukončením presbytéria a predstavanou vežou, zo 14. storočia. Prestavbami prešiel v 18. storočí a v rokoch 1897 a 1910. Zariadenie kostola je z prelomu 19. a 20. storočia. Presbytérium je zaklenuté gotickou rebrovou klenbou. Fasády kostola sú členené opornými piliermi a segmentovo ukončenými oknami so šambránami. Presbytérium je členené gotickými oknami s lomeným oblúkom a osteniami. Veža je členená lizénovými rámami a ukončená korunnou rímsou s terčíkom s hodinami a ihlancovou helmicou.

* Evanjelický kostol, jednoloďová tolerančná stavba s polkruhovým ukončením presbytéria a predstavanou vežou, z roku 1787. Veža pochádza z roku 1863. Interiér je zaklenutý pruskými klenbami. Zariadenie pochádza z 20. storočia. Fasády kostola sú hladké so segmentovo ukončenými oknami. Veža je členená kordónovými rímsami a pilastrami, ukončená je korunnou rímsou s terčíkom a ihlancovou helmicou s laternou.

* Modlitebňa Bratskej Jednoty Baptistov, stavba z roku 1938.

Súbor:Muránska Dlhá Lúka 3KS1.jpg|Evanjelický kostol


## Osobnosti obce
### Rodáci
* Martin Kvetko (* 1912 – † 1995), slovenský politik, predstaviteľ Demokratickej strany

## Referencie

## Iné projekty

## Externé odkazy
* 


Kategória:Obce okresu Revúca
Ratkovské Bystré

**Ratkovské Bystré** je obec na Slovensku v okrese Revúca.

## Kultúra a zaujímavosti
### Pamiatky
* Evanjelický kostol, jednoloďová tolerančná klasicistická stavba s polkruhovým ukončením presbytéria a predstavanou vežou, z roku 1787. Je postavená na mieste staršieho kostola. Objekt prešiel úpravami v rokoch 1855, 1889 a 1921. Miestny cirkevný zbor vznikol v roku 1636, po osamostatnení sa od Ratkovej. Interiér je zaklenutý troma poľami pruskej klenby. Zariadenie kostola pochádza z doby jeho vzniku. Oltár z roku 1789 je baroková stĺpová architektúra s tordovanými stĺpmi a centrálnou sochou ukrižovaného Krista, pod ktorým sa nachádza reliéf Poslednej večere. Na bočných stranách oltára sa nachádzajú sochy Mojžiša a Árona, z rovnakého obdobia pochádza aj kazateľnica so sochami evanjelistov. Organ je barokový z roku 1797 od Františka Eduarda Pecníka. Kostol má hladké fasády a polkruhovo ukončené okná. Veža je členená lizénovými rámami a ukončená ihlancovou helmicou. 

Súbor:Ratkovské Bystré9.jpg|Evanjelický kostol
Súbor:Ratkovské Bystré5.jpg|Interiér kostola
Súbor:Ratkovské Bystré8.jpg
Súbor:Ratkovské Bystré3.jpg|Barokový oltár
Súbor:Ratkovské Bystré7.jpg|Organ
 

## Referencie

## Iné projekty

## Externé odkazy
* 


Kategória:Obce okresu Revúca
Držkovce

**Držkovce** sú obec na Slovensku v okrese Revúca.
 
## Polohopis
Obec leží v západnej časti Slovenského krasu, na nive a terasovej plošine v doline rieky Turiec. 
 
## Dejiny
Prvá písomná zmienka o obci (Durusk) je z roku 1243. Obyvatelia sa zaoberali poľnohospodárstvom, prácou v lese a hrnčiarstvom. V rokoch 1938-45 bola obec pripojená k Maďarsku.

## Kultúra a zaujímavosti
### Pamiatky
* Rímskokatolícky kostol sv. Michala, jednoloďová ranogotická stavba s pravouhlým ukončením presbytéria a predstavanou vežou, z druhej polovice 13. storočia. Nachádza sa vo vyvýšenej polohe na okraji dediny. Objekt dopĺňa severne orientovaná sakristia. V 14. storočí bol interiér vymaľovaný freskami z okruhu Majstra ochtinského presbytéria, ktoré však nie sú prezentované. Z tohto obdobia pochádza aj gotický portál spájajúci svätyňu so sakristiou. Kostol prešiel barokovou úpravou v roku 1645. V roku 1749 bola predĺžená loď západným smerom a došlo ku stavbe veže. Presbytérium je zaklenuté českou plackou, loď valenou klenbou. Nachádza sa tu obraz sv. Michala od V. Klimkoviča z roku 1853. Na trojramennej empore je umiestnený organ od Mateja Czaráka asi z roku 1876. Fasády kostola sú hladké, veža je členená priebežnými lizénami a ukončená drevenou ochodzou a barokovou helmicou s laternou. 

Súbor:Držkovce - Kostol sv. Michala archanjela -3.jpg|Kostol sv. Michala archanjela
Súbor:Držkovce - Kostol sv. Michala archanjela -2.jpg
Súbor:Držkovce - Kostol sv. Michala archanjela -8.jpg
Súbor:Držkovce - Kostol sv. Michala archanjela - interiér -13.jpg|Interiér kostola
Súbor:Držkovce - Kostol sv. Michala archanjela - interiér -12.jpg


## Referencie

## Iné projekty

## Externé odkazy
* 
* Apsida.sk- profil gotického kostola


Kategória:Obce okresu Revúca
Kameňany

**Kameňany** sú obec na Slovensku v okrese Revúca.

## Dejiny
Kameňany (Castrum Kowi), patria medzi najstaršie obce Gemera. Prvýkrát sa spomínajú v darovacej listine kráľa Bela IV., z roku 1243, keď usadlosť daruje Detrikovi a Filipovi Bubekovi. V obci vznikol kláštor františkánov, ktorého pozostatokom je miestny kostol.

## Kultúra a zaujímavosti
### Pamiatky
* Evanjelický kostol, jednoloďová románska stavba s polkruhovou apsidou a predstavanou vežou, pôvodne z polovice 13. storočia. Románsky pôvod kostola s pôvodným patrocíniom sv. Ladislava pripomína polkruhová apsida so zaslepeným východným oknom. Historik Václav Mencl vo svojej štúdii „Stredoveká architektúra na Slovensku” zaradil kameňanský kostol medzi románske kostoly neskorého obdobia. Apsida, podstatne nižšia ako pôvodná loď je klenutá hladkou konchou zdobenou barokovým štukovým zrkadlom. Víťazný oblúk s lomenou archivoltou, tvorený opracovaným kameňom so soklom a jednoducho profilovanou rímsou. Loď bola pôvodne plochostropá, v renesancii zaklenutá valenou klenbou s lunetami. Keďže renesančná klenba je značne nižšia ako pôvodný drevený strop, záklenky pôvodných gotických okien sa dostali do krovu. Na povalu sa v 18. storočí dostali aj gotické fresky, ktoré pokrývali stenu nad víťazným oblúkom. V 19. storočí bol priestor svätyne obohatený klasicistickým oltárom s ústrednou olejomaľbou od Jozefa Czauczika. Organ z roku 1804 je dielom Františka Eduarda Pecníka. Fasády kostola sú hladké, predstavaná veža má drevenú ochodzu a barokovú helmicu s vročením 1899. Pri kostole stojí aj samostatne stojaca zvonica z obdobia okolo roku 1800, členená pilastrami, ukončená korunnou rímsou s terčíkom s hodinami a barokovou helmicou. 


Súbor:Kameňany3.jpg|Pohľad na kostol od juhu
Súbor:Kameňany2.jpg|Zvonica kostola
Súbor:Kameňany9.jpg|Interiér kostola
Súbor:Kameňany8.jpg|Loď kostola
Súbor:Kamenany8.jpg|Gotické pastofórium
Súbor:Kamenany6.jpg|Panoráma fresiek nad emporou


## Osobnosti obce
### Pôsobili tu
* Ján Major (* ? – † 1722), evanjelický kňaz, básnik a pedagóg

## Referencie

## Iné projekty

## Externé odkazy
* Gotická cesta- profil románskeho kostola
* Apsida.sk- profil románskeho kostola


Kategória:Obce okresu Revúca
Magnezitovce

**Magnezitovce** (v minulosti *Mníšany*, ) sú obec na Slovensku v okrese Revúca.
 
## Polohopis
Obec leží v juhovýchodnej časti Slovenského rudohoria. 
 
## Dejiny
Obec vznikla zlúčením obcí *Mníšany* a *Kopráš* v roku 1960. Najstarší názov (spomína sa pod názvom *Monorethe*) obce Mníšany z roku 1427 nasvedčuje, že sa vyvinula pri kláštore. Obývali ju baníci, ktorí ťažili medené a strieborné rudy. Kopráš vznikol začiatkom 16. storočia na valašskom práve. Prvá písomná správa o nej je z roku 1551 pod rovnakým názvom *Kopras*. Obe obce mali spoločný vývoj a počas určitého obdobia aj spoločného richtára. Obyvateľstvo sa zaoberalo baníctvom (ťažili magnezit), uhliarstvom, drevorubačstvom, pastierstvom a poľnohospodárstvom.

## Kultúra a zaujímavosti
### Pamiatky
* Evanjelický kostol v časti Mníšany, jednoloďová modernistická stavba s pravouhlým ukončením presbytéria a vežou tvoriacou súčasť jej hmoty z roku 1933. Stojí na mieste staršej tolerančnej stavby z roku 1794.  V interiéri sa nachádza baroková kazateľnica a oltár s obrazom ukrižovaného Krista. Atypickej fasáde s prvkami secesie dominuje oblúkový kazetovaný portál s nápisom Soli Deo Gloria.

* Klasicistická zvonica v časti Mníšany, stavba na štvorcovom pôdoryse zo začiatku 19. storočia. Fasády zvonice sú lemované pilastrami, ukončená je barokovou helmicou s laternou. 

súbor:Mníšany1.jpg|Evanjelický kostol
súbor:Mníšany2.jpg|Barokový oltár v kostole


## Galéria

súbor:Koprassky tunel eastern portal.JPG|Koprášsky tunel v katastri Magnezitoviec, na nedostavanej železničnej trati z Lubeníka do Slavošoviec
súbor:Koprassky viadukt side view.JPG|Koprášsky viadukt
súbor:Koprassky viadukt top.JPG


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Revúca
Kategória:Banské sídla na Slovensku
Licince

**Licince** sú obec na Slovensku v okrese Revúca.
 
## Polohopis
Obec leží v juhozápadnej časti Slovenského krasu. 
 
## Dejiny
Prvá písomná zmienka o obci (pod názvom *Lincha*) je z roku 1243, kedy ju vyčlenili z majetku kráľovského hradu Gemer a pripadla Bubekovcom. V 18. storočí tu rodina *Csernyusovcov* vlastnila železorudné bane a hámor s dvomi vysokými pecami, ktoré v roku 1864 od jej dedičov odkúpil Juraj Heinzelmann a stali sa súčasťou Heinzelmannovej bansko-železiarskej spoločnosti v *Chyžnianskej vode*. Spoločnosť sa stala pre obyvateľstvo obce hlavným zdrojom pracovnej príležitosti. Okrem toho sa jej obyvatelia venovali aj výrobe dreveného uhlia, hrnčiarskych výrobkov a povozníctvu (známi licinskí furmani). Začiatkom 20. storočia v obci hrnčiarstvo a povozníctvo postupne zanikalo.

## Kultúra a zaujímavosti
### Pamiatky
* Dolný kaštieľ, jednopodlažná klasicistická stavba na pôdoryse obdĺžnika s manzardovou strechou, z druhej polovice 18. storočia. Interiér je zaklenutý pruskými klenbami. Hlavnej fasáde dominuje predstavaný rizalit so segmentovým štítom so štukovým dekorom. Fasáda je deväťosová, členená lizénovým rámom. Nad oknami sú dekoratívne kazety s festónmi. Pri kaštieli sa nachádza krajinársky park a hospodárske budovy z 19. storočia.

* Horný kaštieľ, jednopodlažná klasicistická stavba na pôdoryse písmena U s manzardovou strechou, z druhej polovice 18. storočia. Kaštieľ je momentálne v dezolátnom stave a chátra. Fasády sú členené lizénovými rámami. Východnej fasáde smerom do parku dominuje rizalit s atikou, zo strany dvora je vstup riešený ako jednoosový stĺpový portikus. Nad oknami sú dekoratívne kazety s festónmi. Pri kaštieli sa nachádza rozsiahly krajinársky park.

* Rímskokatolícky kostol sv. Mikuláša biskupa, jednoloďová klasicistická stavba so segmentovo ukončeným presbytériom a vežou tvoriacou súčasť jej hmoty, z roku 1830. Stojí na mieste staršej gotickej stavby spomínanej v rokoch 1332-1337. Kostol prešiel úpravami v rokoch 1893 a 1913. Interiér je zaklenutý pruskou klenbou. Nachádza sa tu neogotický oltár zo začiatku 20. storočia. Kazateľnica zdobená festónmi je klasicistická zo začiatku 19. storočia. Organ na empore je z obdobia vzniku kostola. Ďalej sa tu nachádza aj voľný obraz sv. Mikuláša zo začiatku 19. storočia. Hlavná fasáda je členená lizénami, veža vyrastá z mierne predstavaného rizalitu. Je ukončená zvonovitou helmicou s laternou.  

Súbor:Lice04.JPG|Dolný kaštieľ
Súbor:Lice03.JPG
Súbor:Lice02.JPG
Súbor:Lice08.JPG|Kostol sv. Mikuláša biskupa


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Revúca
Rašice

**Rašice** sú obec na Slovensku v okrese Revúca.

## Kultúra a zaujímavosti
### Pamiatky
* Reformovaný kostol, jednoloďová baroková stavba so segmentovým záverom a malou strešnou vežou, z rokov 1786-1791. Nachádza sa na mieste gotického kostola z roku 1309, ktorého časť mohla byť integrovaná do súčasnej stavby. Úpravami prešiel v rokoch 1906 a 1955. V interiéri sa nachádza maľovaný kazetový strop z roku 1786 a kazateľnica a empora z roku 1791. Fasády kostola sú hladké so segmentovo ukončenými oknami, veža je ukončená ihlancovou helmicou. 

* Kúria, jednopodlažná klasicistická stavba na pôdoryse obdĺžnika s valbovou strechou, z konca 18. storočia. V objekte neskôr sídlila škola. Fasády kúrie sú lemované nárožnou bosážou, po nevhodnej úprave stratila ostatné tvaroslovie.

Súbor:Felsőrás26.JPG|Reformovaný kostol 
Súbor:Felsőrás25.JPG|Interiér kostola
Súbor:Felsőrás19.JPG|Maľovaná empora
Súbor:Felsőrás23.JPG|Maľovaný strop
Súbor:Felsőrás24.JPG|Detail stropu
 

## Referencie

## Iné projekty

## Externé odkazy
* 
* Najkrajší kraj - profil obce Rašice


Kategória:Obce okresu Revúca
Leváre

**Leváre** sú obec na Slovensku v okrese Revúca.
 
## Polohopis
Obec leží v juhovýchodnej časti Slovenského rudohoria. 
 
## Dejiny
Prvá písomná zmienka o obci (*Lewrth*, *Leward*) je z roku 1427. Obyvateľstvo sa zaoberalo hlavne poľnohospodárstvom a hrnčiarstvom.

## Kultúra a zaujímavosti
### Pamiatky
* Rímskokatolícky kostol Navštívenia Panny Márie, jednoloďová neskoroklasicistická stavba s pravouhlým ukončením presbytéria a vežou tvoriacou súčasť jej hmoty, z roku 1873. Stojí na mieste dreveného kostola z roku 1732. Fasády kostola sú členené lizénami a polkruhovo ukončenými oknami so šambránami. Veža vyrastá zo štítového priečelia, je členená lizénovým rámom a ukončená ihlancovou helmicou.

Súbor:Leváre - Kostol -1.jpg|Kostol Navštívenia Panny Márie
Súbor:Leváre - Kostol -3.jpg
Súbor:Leváre - Kostol -2.jpg
Súbor:Leváre - Kostol -4.jpg
Súbor:Leváre - Kostol -5.jpg


* Bývalé kúpele *Lévártfürdő*, súbor jednopodlažných eklektických objektov z konca 19. storočia. Kúpele boli prezývané „uhorský Gastein“. Fasáde hlavného objektu kúpeľov dominuje priebežná pavlač s trojosovým portikom s dekoratívnym vyrezávaným štítom.

Súbor:Kúpele Leváre -1b.jpg|Bývalé kúpele Leváre
Súbor:Kúpele Leváre -1c.jpg
Súbor:Kúpele Leváre -1d.jpg
Súbor:Kúpele Leváre -3a.jpg
Súbor:Levartfurdo 2.jpg


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Revúca
Prihradzany

**Prihradzany** sú obec na Slovensku v okrese Revúca.

## Kultúra a zaujímavosti
### Pamiatky
* Rotunda sv. Anny, románska rotunda z prvej polovice 13. storočia. Nachádza sa na vyvýšenej polohe mimo územia obce, v areáli cintorína. Pôvodne išlo o pútnickú kaplnku, jej staviteľmi boli zrejme majstri, ktorí vytvorili rotundu vo vedľajšej obci Šivetice. Stavba má kruhový pôdorys s vonkajším priemerom . Okolo roku 1758 sa stavba dočkala obnovy v dobovom barokovom štýle. Táto pamiatka bola donedávna v zlom technickom stave, už neslúžila náboženským účelom. Z iniciatívy občianskeho združenia Quirinius došlo k rozsiahlej obnove, ktorá sa ukončila v roku 2010.

Súbor:Prihradzany1.jpg|Rotunda sv. Anny
Súbor:Prihradzany10.jpg
Súbor:Prihradzany3.jpg|Detail barokových dverí
Súbor:Prihradzany11.jpg|Interiér rotundy
Súbor:Prihradzany13.jpg|Maľovaný kazetový strop
 

* Evanjelický kostol, jednoloďová klasicistická stavba s pravouhlým ukončením presbytéria a predstavanou vežou, z roku 1798. Interiér je plochostropý, nachádza sa tu drevená empora. Fasády kostola sú členené elipsovo ukončenými oknami so šambránami s klenákmi. Veža je členená kordónovými rímsami, lizénami, nárožným kvádrovaním a ukončená korunnou rímsou s terčíkom a zvonovitou helmicou.

Súbor:Prihradzany5.jpg|Evanjelický kostol
Súbor:Prihradzany6.jpg
Súbor:Prihradzany7.jpg|Detail veže
Súbor:Prihradzany8.jpg|Pohľad do interiéru
 

## Referencie

## Iné projekty

## Externé odkazy
* 
* Apsida.sk- profil románskej rotundy


Kategória:Obce okresu Revúca
Gemerské Teplice

**Gemerské Teplice** sú obec na Slovensku v okrese Revúca. Skladá sa z dvoch častí: Gemerský Milhosť a Jelšavská Teplica.
 
## Polohopis
Obec leží v severnej časti Slovenského krasu. 
 
## Dejiny
Gemerské Teplice vznikli v roku 1964 zlúčením Gemerského Milhosťa a Jelšavskej Teplice. Prvá písomná zmienka o Gemerskom Milhosti (ako o osade *Polgla*) je z roku 1258 a uvádzala sa ako súčasť chotára Šivetíc. Ako obec sa uvádza v roku 1383. Obyvatelia sa zaoberali poľnohospodárstvom a hrnčiarstvom.
 
Prvá písomná zmienka o Jelšavskej Teplici pochádza z roku 1243. Listinne je doložená v roku 1258 ako vlastníctvo Petra, Eliášovho syna z rodu Kačičov.
 
## Kultúra a zaujímavosti
### Pamiatky
*  Evanjelický kostol v časti Jelšavská Teplica, jednoloďová tolerančná stavba s polkruhovým ukončením presbytéria a predstavanou vežou, z roku 1786. Interiér je zaklenutý pruskými klenbami so štukovou výzdobou. Nachádza sa tu trojramenná drevená protestantská empora a klasicistický oltár zo začiatku 19. storočia. Fasáda kostola je členená lizénami a segmentovo ukončenými oknami s profilovanými šambránami. Veža je členená kordónovými rímsami a pilastrami, ukončená je korunnou rímsou s terčíkom a zvonovitou helmicou s laternou. 

Súbor:Gemerské Teplice1.jpg|Evanjelický kostol v Jelšavskej Teplici
Súbor:GemerskéTeplice4.jpg|Detail portálu
Súbor:Gemerské Teplice3.jpg|Detail veže
Súbor:Gemerské Teplice5.jpg|Interiér kostola
Súbor:Gemerské Teplice4.jpg


* Evanjelický kostol v časti Gemerský Milhosť, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty, z roku 1804. Kostol bol obnovovaný v roku 1949. Interiér je zaklenutý pruskými klenbami. Nachádza sa tu klasicistický oltár zo začiatku 19. storočia s obrazom Ukrižovania od K. Stránayho z 20. storočia a kazateľnica z roku 1804. Fasáda kostola je členená lizénami a elipsovo ukončenými oknami so šambránami. Veža vyrastá z priečelia vo forme rizalitu, je členená lizénovými rámami a korunnou rímsou s terčíkom s hodinami a ukončená zvonovitou helmicou. 

* Evanjelická fara v Jelšavskej Teplici, jednopodlažná stavba na pôdoryse obdĺžnika, rodný dom Sama Tomášika s pamätnou tabuľou spisovateľa z roku 1925. Fasády fary sú lemované bosážou, okná majú profilované šambrány a nadokenné rímsové frontóny.

Súbor:Gemerský Milhosť1.jpg|Evanjelický kostol v Gemerskom Milhosti
Súbor:Gemerský Milhosť3.jpg
Súbor:Gemerský Milhosť4.jpg|Interiér kostola
Súbor:Gemerský Milhosť5.jpg|Detail oltára


## Osobnosti obce
### Rodáci
* Samo Tomášik (* 1813 – † 1887), romantický prozaik, básnik a evanjelický farár

### Pôsobili tu
* Samo Chalupka (* 1812 – † 1883), básnik, ako evanjelický farár tu pôsobil v rokoch 1835 - 1840

## Referencie

## Externé odkazy
* 
* Najkrajší kraj- turistické atrakcie v obci


Kategória:Obce okresu Revúca
Breznička (okres Poltár)

**Breznička** (, ) je obec na Slovensku v okrese Poltár.

## Polohopis
Obec Breznička sa nachádza v severnej časti Lučenskej kotliny na severozápadných svahoch Slovenského rudohoria. Leží na okresnej ceste č. 595 medzi mestom Lučenec a mestom Poltár, od ktorého je vzdialená . Je položená na sútoku rieky Ipeľ a Banského potoka nazývaného Cinobanka. Rieka Ipeľ v katastri obce vytvára meandre v biotope ktorých sa nachádza množstvo vzácnych a chránených živočíšnych aj rastlinných druhov. Nadmorská výška v strede obce je  a v okolí obce 
 
## Dejiny
Obec má nálezisko z doby bronzovej, menšie hradisko *Hrádok*, slovanské hradisko z 9. – 10. storočia, zvyšky hradieb 12. – 13. storočia. Prvá písomná zmienka o obci *Egruch* je z roku 1246. V roku 1279 sa uvádza ako *Berzence*. Turecký súpis obyvateľov je z roku 1554, kedy ako pustatina patrila k Hornému Hrabovu. Obyvatelia sa zaoberali poľnohospodárstvom a hrnčiarstvom.

## Kultúra a zaujímavosti
### Pamiatky
* Rímskokatolícky kostol Narodenia Panny Márie, jednoloďová neskorobaroková stavba s polygonálnym ukončením presbytéria a vežou tvoriacou súčasť jej hmoty, z rokov 1781-1785. Úpravami prešiel v rokoch 1832, 1899 a 1924. Interiér kostola je klasicistický z prvej polovice 19. storočia. Nachádza sa tu maľba od J. Ádáma z roku 1924. Fasády kostola sú členené zdvojenými lizénami a polkruhovo ukončenými oknami so šambránami. Veža vyrastá zo štítového priečelia vo forme rizalitu lemovaného pilastrami. Priečelie je ukončené prelamovaným štítom s párom sôch. Veža s nárožnými skoseniami je členená pliastrami a ukončená zvonovitou helmicou.

* Evanjelický kostol, jednoloďová neskoroklasicistická stavba s pravouhlým záverom a predstavanou vežou, z roku 1862. V interiéri sa nachádza kazateľnicový oltár z doby jeho vzniku. Stavba je dekorovaná členením lizénovými rámami, veža je ukončená trojuholníkovými štítmi a ihlancovou helmicou.

Súbor:Breznička - Rímskokatolícky kostol (1).jpg|Kostol narodenia Panny Márie
Súbor:Breznička - Rímskokatolícky kostol.jpg
Súbor:Breznička - Evanjelický kostol -1.jpg|Evanjelický kostol
Súbor:Breznička - Evanjelický kostol -2.jpg
Súbor:Breznička - Evanjelický kostol -4.jpg


## Osobnosti obce
### Rodáci
* Martin Morháč (* 1902 – † 1955), slovenský obchodník, politik a verejný činiteľ
* Ondrej Gábor (* 1922– † 1998), matematik a pedagóg

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Poltár
Pinciná

**Pinciná** je obec na Slovensku v okrese Lučenec.
 
## Polohopis
Obec leží uprostred Lučenskej kotliny na nive rieky Ipeľ. 
 
## Dejiny
V chotári obce bolo objavené sídlisko z neolitu s bukovohorskou keramikou, sídlisko z doby bronzovej a základy románskeho kostola s 278 hrobmi. Prvá písomná zmienka o obci (*Pynch*) je z roku 1326. Patrila zemianskym rodom Pinczi, Károly a iným. Obyvateľstvo sa zaoberalo poľnohospodárstvom a neskôr rybárstvom. Ryby predávali na trhoch v Lučenci a Fiľakove. Bola tu i tehelňa. V roku 1830 obec zničil ničivý požiar.
 
## Kultúra a zaujímavosti
### Pamiatky
* Základy zaniknutého románskeho kostola, ktoré boli odkryté pri archeologickom výskume v rokoch 1981 – 1983. Pôvodne išlo o tehlovú jednoloďovú stavbu s polkruhovou apsidou z prelomu 12. a 13. storočia. Ku kostolu patrila aj neskôr pristavaná severná sakristia, postavená z lomového kameňa. Ide o jeden z najstarších doložených príkladov tehlovej architektúry v Novohrade.  

* Rímskokatolícky Kostol Všetkých svätých, jednoloďová neobaroková stavba s polygonálnym ukončením presbytéria a predstavanou vežou, z roku 1900. Stojí na mieste staršej stavby. Interiér je zaklenutý valenou klenbou s lunetami, presbytérium konchou. Zariadenie je neogotické z doby vzniku kostola. Na empore je umiestnený jednomanuálový organ od značky Rieger z roku 1905. Fasády kostola sú členené lizénami a oknami so segmentovými záklenkami a šambránami s klenákmi. Veža s nárožným zaoblením vyrastá zo štítového priečelia s prelamovanou rímsou. Je členená kordónovou rímsou a pilastrami, ukončená je korunnou rímsou s terčíkom a barokovou helmicou s laternou.

Pinciná - Zaniknutý kostol.jpg|Základy románskeho kostolíka
Zaniknutý kostol (1) - Pinciná.jpg
Zaniknutý kostol - Pinciná.jpg
Pinc templom 1.JPG|Kostol Všetkých svätých
Pinc templom 2.JPG


## Referencie

## Iné projekty

## Externé odkazy
* 
* Najkrajší kraj– turistické atrakcie v obci
* Apsida.sk– profil románskeho kostola


Kategória:Obce okresu Lučenec
Ozdín

**Ozdín** (, ) je obec na Slovensku v okrese Poltár. Pri obci sa nachádzajú zrúcaniny hradu Ozdín.
 
## Dejiny
Prvá písomná zmienka (castrum Ouzden či Osdin) je z roku 1279. Česká listina tu datovaná z roku 1283 je len z 15. storočia, keď bola obec v rukách Jiskrovcov. Turecký súpis obyvateľov je z roku 1554. V rokoch 1831 a 1873 bola obec spustošená cholerou. Obyvatelia sa zaoberali poľnohospodárstvom a drevospracovaním.

## Kultúra a zaujímavosti
### Pamiatky
* Ozdínsky hrad, hradná ruina z 13. storočia. Stál na mieste staršieho vyvýšeného sídliska z mladšej dobe bronzovej. Veľmi dôležitým pre toto obdobie bola výroba bronzových predmetov, ktorá súvisela s rozvojom ťažby medi a cínu. Na území sa v tomto období nachádzalo hradisko s rozvinutou kyjatickou kultúrou. Ďalšou etapou vývoja územia bolo postavenie hradu Ozdín neďaleko starého hradiska. Prvá zmienka o ňom bola v liste z roku 1275. Staršie jadro hradu tvorila hranolová veža obohnaná zemným valom. Vrchol vrchu okolo veže postupne opevnili trojitým valom. Vo vnútri opevnenia stál hranolový palác s cisternou na nádvorí a dve obranné valcové veže. Dnes sa na jeho mieste nachádzajú len ťažko rozoznateľné ruiny.

* Evanjelický kostol, jednoloďová klasicistická stavba so segmentovým ukončením presbytéria a predstavanou vežou, z roku 1813. Kostol vznikol na mieste staršieho kostola z 15. storočia. Veža kostola je pôvodná gotická, údajne z roku 1475. Interiér kostola je plochostropý. Nachádza sa tu neoklasicistický oltár portálového typu s obrazom Kristus v Getsemanskej záhrade od Františka Gyurkovitsa. Fasády kostola sú hladké so segmentovo ukončenými oknami. Veža s opornými piliermi je členená lizénovými rámami a ukončená trojuholníkovými štítmi a ihlancovou helmicou.

* Dedinská zvonica, drevená ľudová stavba z roku 1784.

Súbor:Ozdín - Evanjelický kostol.jpg|Evanjelický kostol


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Poltár
Kalinovo

**Kalinovo** (, ) je obec na Slovensku v okrese Poltár. 

## Časti obce
K obci patria časti Briežky, Hrabovo, Močiar, Petrovec a Priekopa. V obci sa nachádzajú pramene minerálnej vody.

## Dejiny
Obec vznikla asi v 13. storočí, prvá písomná zmienka je z roku 1279. Bola okupovaná Turkami v rokoch 1554-1593. Známa bola hrnčiarstvom, boli tu šamotárne.

## Kultúra a zaujímavosti
### Pamiatky
* Evanjelický kostol v časti Hrabovo, jednoloďová pôvodne románska stavba s pravouhlým ukončením presbytéria, transeptom a predstavanou vežou, z prvej polovice 13. storočia. Donátormi kostola boli príslušníci miestneho rodu Ettre. Kostol prešiel viacerými prestavbami, po ktorých sa z pôvodnej stavby dochovala len južná a východná stena svätyne so štrbinovými oknami. Archeologický výskum odhalil základové murivo lode, ktorá bola zbúraná v neskoršom období. Od reformácie je kostol evanjelický. Loď kostola bola rozšírená v rokoch 1703-1711. Ďalšia úprava sa uskutočnila v rokoch 1781-1783, keď bola vybudovaná priečna loď, v tomto období doslo k zbúraniu románskej lode. V roku 1785 postavili murovanú vežu, ktorá nahradila staršiu drevenú. Presbytérium je zaklenuté konchou, loď českými plackami. Nachádza sa tu barokový ambitový oltár z roku 1744, baroková kazateľnica z roku 1771 a priebežná empora. Fasády barokovej časti kostola sú členené segmentovo ukončenými oknami so šambránami, veža je členená lizénovými rámami a ukončená ihlancovou helmicou.

* Zvonica, barokovo-klasicistická stavba na pôdoryse štvorca so zvonovitou helmicou z druhej polovice 18. storočia. Fasády zvonice s nárožným skosením sú členené kordónovou rímsou. Ukončená je korunnou rímsou s terčíkom a zvonovitou helmicou s laternou.

* V obci sa nachádzal dnes už zbúraný neskororenesančný kaštieľ zo 17. storočia, prestavaný barokovo-klasicisticky v 18. storočí. 

Súbor:Kalinovo1.jpg|Evanjelický kostol 
Súbor:Kalinovo2.jpg
Súbor:Kalinovo6.jpg|Interiér kostola
Súbor:Kalinovo4.jpg|Priebežn empora
Súbor:Kalinovo - zvonica.jpg|Obecná zvonica


## Osobnosti obce
### Rodáci
* František Alexander Kišiday (* 1940 - † 1987), rímskokatolícky kňaz a teológ, priekopník religionistiky na Slovensku
* Milan Cerovský (* 1949 - † 2005), generál, bývalý náčelník Generálneho štábu ozbrojených síl Slovenskej republiky
* Stano Radič (* 1955 - † 2005), scenárista, moderátor, humorista

### Pôsobili tu
* Jozef Trtol (* 1956), básnik a učiteľ
* Ján Glosius (* 1670 – † 1729), spisovateľ, pôdobil ako miestny evanjelický farár

## Referencie

## Iné projekty

## Externé odkazy
* 
* Najkrajší kraj- turistické atrakcie v obci
* Apsida.sk- profil románskeho kostola


Kategória:Obce okresu Poltár
Krná

**Krná** je obec na Slovensku v okrese Poltár.
 
## Polohopis
Obec leží v južnej časti Veporského Slovenského rudohoria v údolí potoka Krná.
 
## Dejiny
Prvá písomná zmienka je z roku 1436. V roku 1573 patrila Krná (Korna Lehota) Fiľakovskému hradnému panstvu. Obyvatelia sa zaoberali chovom oviec, ovocinárstvom a výrobou dreveného riadu. Preslávili sa ako lovci medveďov.

## Kultúra a zaujímavosti
### Pamiatky
* Kúria, jednopodlažná pôvodne klasicistická stavba na pôdoryse písmena L s valbovou strechou, z roku 1820. Je postavená na mieste staršej renesančnej stavby zo 17. storočia. V súčasnosti tu sídli obecný úrad. Fasády kúrie sú členené oknami s profilovanými šambránami a rímsovými suprafenestrami.

Súbor:Krná - Obecný úrad -b.jpg|Klasicistická kúria
Súbor:Krná - Obecný úrad.jpg
Súbor:Krná - Obecný úrad -a.jpg


* Evanjelický kostol, jednoduchá jednoloďová stavba na pôdoryse obdĺžnika z roku 1905. Interiér je plochostropý. Autorom oltárneho obrazu je Ľudovít Kubányi. Fasády kostola sú členené polkruhovo ukončenými oknami s mladšími šabránami.

* Obecná zvonica, čiastočne murovaná ľudová stavba na pôdoryse štvorca s drevenou nadstavbou, z roku 1912. Ukončená je ihlancovou helmicou.

Súbor:Krná - Zvonica.jpg|Dedinská zvonica
Súbor:Krná - Zvonica -a.jpg
Súbor:Krná - Zvonica -b.jpg
Súbor:Krná - Evanjelický kostol -a.jpg|Evanjelický kostol


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Poltár
Zlatno (okres Poltár)

**Zlatno** je obec na Slovensku v okrese Poltár.

## Dejiny
Obec Zlatno vo svete preslávila miestna skláreň, ktorej výrobky úžitkového skla získali mnohé prestížne svetové ocenenia. Okrem iného, sa v sklárni Zlatno vynašiel spôsob výroby irisovaného skla a v päťdesiatych rokoch dvadsiateho storočia tu miestny sklársky majster a výtvarník, Jozef Staník, vynašiel výrobu svetoznámej súpravy Zlatá Zuzana.

## Kultúra a zaujímavosti

### Pamiatky
* Klasicistický kaštieľ, jednopodlažná trojtraktová stavba z rokov 1837-1838. Dnes je kaštieľ žiaľ v zlom technickom stave a postupne chátra. Pri kaštieli sa nachádza historický prírodnokrajinársky park.

image:Zlatno - Kaštieľ.jpg|Ruiny miestneho kaštieľa
image:Zlatno - park pri kaštieli - skulptúra.jpg
image:Zlatno - park pri kaštieli.jpg|Park pri kaštieli


## Osobnosti obce

### Rodáci
* Emil Jozef Horváth (* 1923 – † 2001), herec

### Pôsobili tu
* Ján Juraj Zahn (* 1803 – † 1873), podnikateľ a sklár
* Ľudovít Kubáni (* 1830 – † 1869), básnik, prozaik, literárny kritik a dramatik

## Referencie

## Iné projekty
 

## Externé odkazy
* 
* Najkrajší kraj- turistické atrakcie v obci


Kategória:Obce okresu Poltár
Kategória:Sklárske obce na Slovensku
Hradište (okres Poltár)

**Hradište** je obec na Slovensku v okrese Poltár.
 
## Polohopis
Obec leží v južnej časti Veporského Slovenského rudohoria, v údolí potoka Držkovo. 

## Dejiny
V lokalite *Hrádok* je hradisko z doby bronzovej. Prvá písomná zmienka o obci pod menom *Hradischa* je z roku 1411, ale vznikla niekedy v 13. storočí, kedy bola vlastníctvom hradného panstva z Fiľakova. Obyvateľstvo sa zaoberalo poľnohospodárstvom a neskôr aj spracúvaním dreva (výroba dreveného riadu, kolárstvo). Obec mala 2 mlyny a v jej okolí sa nachádzali laznícke osídlenia. Prvý učiteľ v obci bol už v roku 1746.

## Kultúra a zaujímavosti
### Pamiatky
* Evanjelický kostol, jednoduchá jednoloďová stavba so segemnetovým ukončením presbytéria a predstavanou vežou, z roku 1898. Miestny cirkevný zbor však vznikol dávno pred postavením súčasného kostola, už v roku 1622. Interiér je plochostropý. Nachádza sa tu trojramenná empora. Súčasťou interiéru je neoklasicistický oltár s obrazom Kristus na mori od lučeneckého maliara Františka Gyurkovitsa z roku 1949. Fasády kostola sú hladké s polkruhovo ukončenými oknami. Veža je členená lizénami, ukončená je mladšou ihlancovou helmicou.

* Klasicistická kúria z roku 1822.

Súbor:Hradište - Evanjelický kostol -d.jpg|Evanjelický kostol
Súbor:Hradište - Evanjelický kostol -e.jpg
Súbor:Hradište - Evanjelický kostol -f.jpg
Súbor:Hradište - Evanjelický kostol, interiér -c.jpg|Interiér kostola
Súbor:Hradište - Evanjelický kostol, interiér -e.jpg|Empora s organom


## Referencie

 
## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Poltár
Uhorské

**Uhorské** je obec na Slovensku v okrese Poltár.
 
## Dejiny
Prvá písomná zmienka o obci s farnosťou uvedenej ako *Vsgra* je z roku 1332. Obec sa v roku 1435 uvádzala ako *Uhurska* a patrila Fiľakovskému hradnému panstvu. Turecký súpis obyvateľov je z roku 1554, keď tu bol aj mlyn. Obyvatelia sa zaoberali poľnohospodárstvom a dobytkárstvom.

## Kultúra a zaujímavosti
### Pamiatky
* Evanjelický kostol, jednoloďová barokovo-klasicistická stavba so segmentovým ukončením presbytéria a predstavanou vežou, z rokov 1803-1808. Postavená bola na základe staršej drevenej stavby z roku 1610. V roku 1837 prešiel stavebnou úpravou po ničivom požiari. Veža bola pristavená v rokoch 1884-1885. Ďalšou úpravou prešiel v roku 1906, keď bola realizovaná nová klenba. Poslednou obnova sa uskutočnila v roku 1994. Interiér je zaklenutý krížovou klenbou s medzipásmi. Oltár je klasicistická stĺpová architektúra, ukončený je štítom s tympanónom z prvej polovice 19. storočia s centrálnym obrazom Kristus v Getsemanskej záhrade. Fasády sú členené polkruhovo ukončenými oknami so šabránami. Veža je členená pilastrami a kordónovými rímsami a ukončená korunnou rímsou s terčíkom s hodinami a zvonovitou helmicou.

Súbor:Uhorské - Evanjelický kostol -c.jpg|Evanjelický kostol 
Súbor:Uhorské - Evanjelický kostol (2).jpg
Súbor:Uhorské - Evanjelický kostol (2).jpg
Súbor:Uhorské - Evanjelický kostol (1).jpg
Súbor:Uhorské - Evanjelický kostol -e.jpg


* Klasicistická kúria, jednopodlažná dvojtraktová stavba na pôdoryse obdĺžnika so stredným rizalitom, z prvej polovice 19. storočia. Objekt sa v súčasnosti využíva na spoločenské účely. Fasády kúrie sú členené pilastrami a dekoratívnou korunnou rímsou. Výrazný trojosový rizalit je členený pilastrami podopierajúcimi štít s tympanónom. Okná rizalitu sú polkruhovo ukončené. 

Súbor:Uhorské - Zemianska kúria -1b.jpg|Miestna kúria
Súbor:Uhorské - Zemianska kúria -c1.jpg
Súbor:Uhorské - Zemianska kúria -a1.jpg


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Poltár
Utekáč

**Utekáč** () je obec na Slovensku v okrese Poltár. 

## Polohopis
Utekáč sa nachádza v doline rieky Rimavica, na pomedzí Veporských a Stolických vrchov. Obec je prístupná cestou III/2724 z Kokavy nad Rimavicou do Sihly. Sídlo okresu Poltár je vzdialený  južne, Hriňová  západne, Hnúšťa  východne. Lučenec, dostupný aj železničnou traťou, je vzdialený  a Rimavská Sobota .

## Časti obce
K obci patrí 8 osád: Bánik, Cisársko, Dlhá Lúka, Drahová, Ďurkovka, Havrilovo, Nad Rimava a Salajka.

## Dejiny
Prvá zmienka o obci je z roku 1593 z archívneho zápisu v Banskej Štiavnici.

Názov obce Utekáč má pôvod v historických udalostiach. Údajne tadiaľto už v 13. storočí unikal uhorský kráľ Belo IV. pred postupujúcimi Mongolmi. Traduje sa, že aj neskôr, počas mongolských vpádov na naše územie, hľadali v miestnych lesoch útočisko pred Turkami obyvatelia južnejších oblastí. Oblasť bola v tom období osídlená veľmi riedko. 

Za vznik obce možno považovať až založenie sklárne grófom Forgáčom v roku 1787, ktorý si toto územie zvolil pre jeho výborné prírodné podmienky: dolinou pretekajúca Rimavica, dostatok dreva a v neposlednom rade aj výskyt tzv. sklárskeho piesku (základnej suroviny na výrobu skla).

Hoci Utekáč nie je pôvodom goralskou kolóniou, vďaka veľkému objemu prisťahovaných pracovníkov z okolitých vrchárskych obcí, ako aj absorbovaníma niektorých lazov okolitých vrchárskych obcí sa do obce dostala aj veľká skupina vrchárov. Preto sa miestny dialekt priblížil ku goralskému nárečiu práve týchto obcí, ktorý sa však dodnes takmer úplne vytratil. 

Obec Utekáč vznikla vyčlenením z katastra Kokavy nad Rimavicou v roku 1993.

## Obyvateľstvo
Utekáč má 837 obyvateľov (k 31. 12. 2023). Pôvodní obyvatelia sa sem sťahovali z Nemecka, Maďarska a Česka. Takmer všetci obyvatelia obce sa venovali práci v sklárňach.

V obci je vysoká nezamestnanosť, ku ktorej prispelo aj zatvorenie miestnych sklárni.

## Kultúra a zaujímavosti
### Pamiatky
* Forgáchovský kaštieľ, jednopodlažná klasicistická stavba na pôdoryse písmena U s valbovou strechou, z obdobia okolo roku 1800. Priečelie kaštieľa s rytmom pilastrov je členené dvoma nárožnými rizalitmi so zdvojenými oknami. Okná majú profilované šambrány a hrotité suprafenestry.

* Kaplnka sv. Antona Paduánskeho s hrobkou rodu Kuchynkovcov, majiteľov miestnych sklární, neorománska stavba na pôdoryse obdĺžnika z roku 1824. Dekoratívne štukové fasády sú členené nárožnými lizénami a korunnou rímsou s oblúčkovým vlysom. Polkruhovo ukončený portál má profilovanú archivoltu. Nad portálom je reliéfny nápis Sv. Anton oroduj za nás.

### Turizmus
Okolie obce poskytuje vhodné podmienky na turistiku a cykloturistiku.

* po  značke do osady *Ráztočné*
* po  značke na vrch Tri chotáre (1143 m n. m.) 
* po  značke na Čierťaž

## Hospodárstvo
Obec bola v minulosti známa výrobou skla a termosiek.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Poltár
Kategória:Sklárske obce na Slovensku